
ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMIAE  EDINBURGENjE  PRAEFECTI, 

NECNON 

AMPLISSIMI  SENATUS  ACADEMICI  CONSENSU,  ET 
NOBILISSIMAE  FACULTATIS  MEDICAE  DECRETO; 

$to  dra&tt  Doctoris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CO NS EQ  U E N D I S, 

ERUDITORUM  EXAMINI  SUBJICIT 

YNYR  BURGES, 

Quanquam,  mihi,  Amice  optime,  timor  quidam  molestus  incurrit, 
ne  opus  hoc  fortasse  amplius  expectes,  quod  magis  singulari  tuae 
benevolentiae  in  me  totamq.  familiam  adhibitae  respondeat ; me 
tamen,  vetus  illud  dictum,  quod  qui  cito  dat  duplo  eum  cui  dat 
munere  donat,  et  tua  jamdudum  experta  benignitas,  hortati  sunt, 
ut  tibi  hoc  munusculum,  pertenue  quidem,  grati  vero  animi  testimo- 
nium dedicarem. — Vale. 

DISSERTATIO  MEDICA 

INAUGURALIS, 

DE 

SYPHILIDIS  ORIGINE. 


AUCTORE  YNYR  BURGES. 


Exeunte  decimo  quinto  saeculo,  morbus  no- 
vus et  contagio  orsus  Europam  invasit  et  per 
varias  ejus  terras  mira  cum  celeritate  se  diffu 
sit.  Signa,  quibus  distinguebatur,  immania 
fuere  et  foedissima ; ita  erat  occursu  difficilis 
ut  medicis  eo  tempore  peritissimis  omnino  re- 
sisterat.  Quo/sret  quantas  perturbationes  haec 
adhuc  ignota  pestis  secum  attulit  varii  illius 
temporis  scriptores  plane  demonstrant.  Quo- 
rum unus  ita  loquitur : “ *Anno  Christi,  Sal- 
“ vatoris  nostri,  1496,  efferbuit  quidam  mor- 


* Vide  Laurentium  Rhrisium.  Aphrodis. 

“ bus  atrocissimus,  irruens  in  homines  saevo 
“ morsu  ulcerum,  glandularum,  et  durissimo- 
“ rum  dolorum,  adeo  notabili  cruciatu,  quod 
“ singuli  videntes  obstupuere.  Nam  incogni- 
“ tus  et  invisus  erat  iste  pestifer  morbus,  non 
<c  tantum  vulgo,  verum  etiam  doctis  et  in  sa- 
“ ci'a  medicina  eruditis.  Ingruit  et  tam  mira 
“ tumultuatio  in  plebe,  quod  leprosi  nolebant 
“ habitare  cum  hoc  morbo  infectis  ; pauperes 
“ hoc  malo  laborantes  expellebantur  ab  homi- 
“ num  conversatione,  tanquam  purulentum 
“ cadaver  derelicti  a medicis  (qui  se  nolebant 
“ intromittere  in  curam,  tam  speculando  et 
“ consulendo,  quam  visitando)  habitabant  in 
“ arvis  et  sylvis.”  Hoc  etiam  nitide  et  lucu- 
lenter apud  Fracastomum  depingitur; 

Ut  saepe  in  stipulas  cecidit  quum  forte  favilla 
De  face  neglectam  pastor  quam  liquit  in  arvo  j 
Illa  quidem  tenuis  primum  similisque  moranti 
Inpdit : mox  ut  paulatim  increvit  eundo 
Tollitur,  et  victrix  messem  populatur  et  agros  5 
Vicinumq.  nemus,  flammasque  sub  aethera  jactat : 

Dat  sonitum  longe  crepitans,  Jovis  avia  Sylva, 

Et  caelum  late  circum  campiq.  relucent. 

Nunc  autem  cum  longa  annorum  experi- 
entia tum  laboribus  in  arte  medica  facile  prin- 
cipum,  qui  ad  hunc  morbum  perscrutandum 
se  dederunt,  ita  lenis  factus  est,  et  in  ejus  symp- 
tomatibus subinde  tam  dissimilis  ab  eo,  quam 
scriptores  decimi  sexti  saeculi  et  nuperius  cele- 
berrimus Hunter  descripserunt,  ut  multi  ve- 
lint syphilidem,  omnibus  mundi  saeculis,  sub 
aliquo  nomine  extitisse.  Alii,  contra,  eum  in 
Europam  a Columbi  sociis  ab  America  rede- 
untibus evectum  fuisse,  dicunt,  et  sub  finem 
decimi  quinti  saeculi,  ob  aliquam  causam,  for- 
mam  saeviorem  ut  nunc  mitiorem  tantum  in- 
duisse. Hanc  posteriorem  sententiam  esse  ma- 
gis verisimilem  nos  monstrare  conabimur. 

Sunt  fortasse,  qui  me  rem  inutilem  elegisse 
putabunt,  quia  ad  exercitationem  medicinae 
parum  confert.  Sed  mihi  videtur  nec  brevio- 
rem nec  faciliorem  esse  viam  adalicujus  morbi 
veram  naturam  cognoscendam,  quam  ejus  his- 
toriam et  mutationes  ab  origine  perscrutari. 
Et  haec  praecipue  attinent  ad  hunc  morbum 
de  quo  nunc  disserere  aggredimur.  Nam  satis 

constat  ex  collatione  descriptionum  quae  ex- 
tant  inter  rerum  medicarum  monumenta,  sy- 
philidem, symptomata,  diversa  vehementia  et 
circuitus  varietate,  saepius  mutasse. 

* Primus  Beckettus  expertus  est  probare 
Luem  Veneream  in  Europa  ante  finem  decimi 
quinti  saeculi  notam  esse.  Quoniam  illi  om- 
nes, qui  ad  hanc  sententiam  accessere,  Beck- 
etti  argumentis  et  auctoritatibus  plerumque 
utuntur  satis  erit  si  nos  quasdam  ejus  opini- 
ones et  quae  ad  haec  respondet  Doctissimus 
Astruc  citemus.  Primo  Beckettus  conten- 
dit Gonorhoeam  saeculis  aliquot  ante  annum 
1494,  notam  fuisse  in  Anglia  nomine  Ardoris, 
et  Anglic^,  vel  /“  Burning,”  de  quibus  sane 
mentio  frequens  fit  ab  Historicis  Magnae  Bri- 
tanniae. Proinde,  affirmat,  Luem  Veneream 
Leprae  Arabensis  speciem  esse,  qui  morbus, 
quasi  pestis  teterrima  ab  antiquioribus  descri- 
bitur. Existimat  autem  huic  opinioni  suffra- 
gari cessationem  Leprae,  quae  ex  Europa  sub 


* Vide  Beckett,  “ Philos.  Trans.”  Yol.  XXX. 

ingressum  Luis  Venereae  visa  est  e vanescere ; 
unde  putat  posse  colligere  Lepram  jam  igno- 
rari, quia  cum  Lue  Venerea  confunditur,  sicut 
ante  Lues  Venerea  ignorabatur,  quia  confun- 
debatur cum  Lepra. 

* Ad  haec  respondit  Astruc  inter  Gonor- 
rhaeam  etArdorem  vel  “ Burning,”  multum  in- 
teresse.  Nonnulla  enim  Gonorrhaeae  sympto- 
mata, et  maximi  quidem  momenti,  ut  effluxus 
purulentus,  frequens,  et  multa  alia,  in  Ardo- 
ris descriptione  non  inveniuntur.  Ad  alteram 
partem  propositi,  Luem  Veneream  et  Lepram 
eundem  esse  morbum,  contendit,  a medicorum 
veterum  et  recentiorum  testimoniis,  non  natu- 
ra modo,  sed  causa  et  curatione  illus  discrepas- 
se. Illi  enim  antiquiores  medici,  qui  morbi 
Venerei  primordia  viderunt,  etsi  probe  nossent 
remedia  omnia,  quae  ad  Lepram  depellendam 
conducebant,  et  quae  in  libris  medicorum 
Graecorum,  Arabumve  obvia  erant,  ita  tamen 
ignoravere,  ut  ipsi  confitentur,  curatoriam 


* Astruc  de  Morbis  Venereis. 

methodum,  quae  morbo  de  novo  ingruenti 
competeret,  ut  quo  se  verterent  diu  nescii  et 
ancipites  erant.  Nonne  igitur,  rogat  Astrlc, 
temere  objicitur  ab  hodiernis  medicis,  quibus 
Lepram  videre  nunquam  contigit.  Luem  Ve- 
neream cum  Lepra  eundem  esse,  quandoqui- 
dem ex  unanimi  medicorum  consensu,  qui  sub 
ingressum  Luis  Venereae  vixere,  et  quibus  Le- 
pra notissima  tunc  fuit,  ex  sententia  igitur  eo- 
rum qui  utriusq.  morbi  signa  diligenter  con- 
tulerunt, satis  constat  maximam  discrepentium 
inter  Lepram  et  Luem  Veneream  fuisse.  De- 
mum parum  caute  assumitur  Lepram  in  Eu- 
ropa sub  ipsum  Luis  Venereae  ingressum  re- 
pente evanuisse ; cum  contrarium  liquet  e cer- 
tissimis medicorum  monumentis,  quae  testan- 
tur toto  saeculo  decimo  sexto  Lepram  in  Eu- 
ropa non  raro  inventam  fuisse.  Quum  vero  in 
hac  argumenti  parte  satis  morati  sumus,  perga- 
mus ad  ea  testimonia  consideranda,  quae,  ut 
nobis  videtur,  plane  probant,  hunc  morbum  a 
novo  in  Antiquum  Orbem  a Columbi  sociis 
esse  invectum. 

Constat  Historiae  monumentis  novum  or- 
bem auspiciis  Isabell;e  Reginae  Castiliarum 
et  Legionis,  consilio  et  ductu  Christopheri 
Columbi,  Genuensis  detectum  fuisse  sub 
finem  saeculi  decimi  quinti.  Hic  cum  navibus 
tribus  vela  solvit  e portu  mense  Augusti,  1492, 
et  appulit  mense  Decembris  ejusdem  anni  ad 
Hispaniolam  et  inde  rediit  Martis  1493.  Sep- 
tembre sequente  ejusdem  anni  vel  a iterum  fe- 
cit cum  navibus  septemdecim  et  plurimis  nau- 
tis et  aliis,  et  in  Hispaniola  reversus  est  No- 
vembris, unde  ineunte  anno  sequente,  naves 
quatuordecem  in  Hispaniam  remisit.  Mense 
Aprili,  1494,  Bartholom^eus  Columbus, 
Cristopheri  fratri  Hispaniolam  adiit  cum 
navibus  tribus,  et  sub  ejusdem  anni  finem  iis- 
dem navibus  in  Hispaniam  rediere,  Pater 
Boyl,  Catalonus  Monachus  Benedictinus  et 
Petrus  Margarit,  nobilis  Catalanus,  qui 
jam  Lue  Venerea  graviter  aegrotabat.  Anno 
eodem,  mense  Augusto,  quatuor  aliae  naves  ab 
Hispania  ad  Insulam  Hispaniolam  appulere, 
duce  Antonio  de  Torrez,  quae  procul  dubio 
citb  quoque  ad  Hispaniam  remissae  sunt  ut  de 

praecedentibus  dictum  est.  Demum  mense 
Octobri,  anno  1495,  Joannes  Aquado,  Re- 
gum Catholicorum  Legatus  navibus  quatuor 
in  Hispaniolam  devictus  est,  ut  de  objectis 
Christophero  criminibus  auctoritate  Regia 
inquireret  ; et  inde  subsequente  anno  cum 
navibus  duabus  Gades  repetiit,  quo  appulit 
mense  Junii  anni  1496  cum  Christopheuo, 
et  ducentis  militibus,  qui  postremi  Lue  Ve- 
nerea afficiebantur. 

Luculentissima  adsunt  tum  Medicorum  tum 
Historicorum  testimonia,  qui  primo  morbi  in- 
gressui in  Europam  coaetanei  vixere,  unde 
aperte  demonstratur  non  modo  Luem  "V  eneieam 
in  insula  Hispaniola  ac  caeteris  vicinis  endemi- 
am  fuisse ; sed  etiam  in  Hispaniam  commercio 
inde  traductam  esse ; ac  demum  ex  eadem  in- 
sula, aut  ex  vicinis  remedia  morbo  quaesita 
fuisse,  cum  nulla  in  Europa  suppeterent  satis 
efficaeia. 

Inter  medicos,  qui  possunt  in  testimonium 
liarum  rerum  adduci,  potissimi  sunt  Anto- 

nius  MusaBrassavolus,  Joannes  Baptista 
Montanus,  et  Rodericus  Diaz. 

Gonsalvo  Fernandez  de  Oviedo,  qui  in 
Hispaniola  ipsa  qu6  a Rege  Ferdinando  mis- 
sus erat  anno  1513,  ut  metallorum  fusioni  prae- 
esset,  diu  commoratus  est ; scripsit  ibidem 
circa  annum  1535  naturalem  et  generalem 
Historiam  Indiarum.  Narrat,  autem,  ille,  in 
his  scriptis  :*  “ Morbum  hunc,  qui  dicitur  de 
“ las  Buas,  esse  omnibus  his  regionibus  com- 
“ munem,  ideoq.  placuisse  miserationi  divinae 
“ quod  auxilium  item  omnibus  communicetur, 
“ atque  pro  eo  tollendo  impromptu  sit.  Licet 
“ vero,  pergit  ille,  Lues  ista  alibi  etiam  gras- 
“ setur  et  vigeat,  principio  tamen  Christianis 
“ malum  hoc  cognitum,  necnon  experimento 
“ arboris  Guaiacum  appellatae  curari  visum  in 
“ hac  insula  Hispana  dicta.  Apud  Indos 
“ haud  est  adeo  saevum  malum,  nec  tantum 
<e  affert  discrimen,  sicut  in  Hispania  et  frigi- 

* Gonzalvo  Fernandez  de  Oviedo,  apud  Barcia,  His- 
tonodorps  Primitivos  de  las  Indias  Occidentales,  Tom  I. 

B 

“ dioribus  climatibus  sed  parvo  negotio  hujus 
“ arboris  ope  incolae  curantur.”  Demum  in- 
terjectis  paucis  verbis  fatetur : “ In  illis  regio- 
" nibus  Indicis  paucos  esse,  inquit,  ex  Chris- 
“ tianis  admodum,  qui  congressum  Venereum 
“ cum  mulieribus  indigenis  experti,  saevum 
“ hunc  morbum  effugiunt,  quoniam  profecto 
“ est  hujus  soli  proprius  affectus,  et  Indicis 
“ hisce  hominibus  adeo  frequens,  sicut  alibi 
“ sunt  aliae  communes  aegritudines.”  Is  etiam 
in  Summario  Naturalis  et  Generalis  Historiae 
Indiarum  Occidentalium,  sic  Carqlum  V.  Im- 
peratorem et  Hispaniarum  regem,  cujus  jussu 
scribebat,  alloquitur : “ Potest  inquit  Caesa- 
“ rea  Majestas  pro  certo  tenere  hunc  morbum 
“ qui  in  orbe  nostro  novus  est  in  Insulis  An- 
“ tiliis,  recens  detectis,  antiquitiils  familiarem 
e(  fuisse,  atque  etiamnum  ita  communem  esse, 
“ ut  ab  Hispanis  ibidem  contractus  fuerit, 
“ quotquot  fere  cum  Indicis  muliebribus  rem 
“ habere  non  perdicet.  Inde  ergo  in  Hispanis 
“ primum  traductum  fuisse  a Christopheri 
" comitibus,  qui  primo  Vel  altero  itinere  hinc 
“ rediere.  Demum,  anno  1495,  cum  Gon- 

« salvus  Fernandez  Cordubensis,  magni 
“ Capitani  cognomini  dein  notissimus,  copias 
“ in  Indiam  trajecisset  auspicio  et  imperio  re- 
“ gum  Catholicorum,  Ferdinandi  et  Isa- 
“ bellae,  ut  Ferdinando  secundo,  Neapo- 
“ leos  Regi  opem  ferret  adversus  Carolum, 
“ Gallorum  regem,  quem  a capitis  mole  Ca- 
“ pitonem  vocabant,  stipendia  in  eo  bello  me- 
“ ruisse  Hispanos  non  paucos  eadem  labe  non 
“ inquinatos,  quae  Neapolitanos  et  Gallos  con- 
“ tagione  infecere  ex  promiscua  cum  iisdem 
“ meretricibus  communione.” 

Similia  sed  fusius  refert  Auctor  idem  Histo- 
ria Naturali  et  Generali  earundem  Indiarum, 
quae  Summario  multo  majore  est,  et  decem 
post  annis,  hoc  est  anno  1535,  Hispanici 
scripta  erat.  Ibi  testis  nominatim  adducit 
plurimos,  eximios,  oculatos,  qui  primis  in  In- 
sulam Hispaniolam  navigationibus  interfue- 
runt, et  a quibus  singula  quae  tradit  se  acce- 
pisse profitetur.  Potissimum  vero  nititur  auc- 
toritate et  testimonio  Petri  Margaret,  Ca- 
talani,  testis  quidem  ea  de  re  maxime  ido- 

nei,  ut  qui  cum  Christophero  Columbo  se- 
cundo itinere  in  Hispaniolam  profectus,  anno 
1493,  inde  rediit  anno  sequente  1494,  Lue  Ve- 
nerea inquinatus,  qua  ipsum  adhuc  gravatum 
fuisse  Auctor  suspicabatur,  dum  scribebat,  quo- 
niam doloribus  continuo  angebatur.  Itaque 
re  probe  cognita  hic  Auctor  dissertissimi  asse- 
rit Luem  Veneream  ab  Hispaniola  ad  Hispa- 
nias,  devictam  esse  ante  annum  1495,  et  a 
militibus  Hispanis  qui  sub  Gonsalvo  Fer- 
nando  stipendia  meruere  in  Italia,  in  Gallos, 
et  Neapolitanos  venere  vulgivaga  traductam 
fuisse.  Eadem  leguntur  apud  Franciscum 
Lopez  de  Gomara  Presbyterum  Hispalensem.* 

Ex  testimoniis  allatis  argumentum  deducen- 
dum de  quo  vix  disputari  potest.  Oviedo  et 
Gomara  Hispani  fuere  et  credibile  est  quod 
voluissent  aliae  cuidam  genti  morbum  tam  foe- 
dum in  Europam  afferendi  dedecus  ingerere. 


* Francisco  Lopez  de  Gomara,  Historia  delaslndias, 
cap.  xxix.  apud  Barcia,  Hist.  Prini,  de  las  Indias  Occi- 
dent. Tom.  II. 

Aliqui  vero  Syphilidem  et  morbum  las  Buas 
dictum  multum  interesse  contendunt.  Bubo- 
num, quae  maxime  morbum  posteriorem  de- 
signant, nulla  fit  mentio  apud  antiquos  scrip- 
toris de  re  Venerea.  Ad  hoc  respondet  Girtan- 
nerus,*  in  excerpto  a Marcello  Cumano  de 
hac  re  scriptor  ipse  primus  : “ Ego  Marcellus 
“ Cumanus,  infinitos  Bubones  causatos  ex  pus- 
“ lis  virgae  curavi.”  Nicolaus  Mussa, f Ve- 
netus, scripsit  de  morbo  Gallico  1536.  Aposte- 
ma inguinum  praeterea  commemorat  non  nu- 
perrime huic  malo  esse  additum : “Et  sequ- 
“ untur  (ait)  apostema  inguinum,  quae,  si  sup- 
“ purantur,  removent  aegritudinem,  maxime  a 
“ principio,  quoniam  inguina  sunt  emunctoria 
“ hepatis.”  Hoc  vero  concedendum  esse  arbitror 
copiam  videndi  Bubones  apud  Syphilidis  affec- 
tos non  semper  fuisse.  Quod  non  mirandum, 
omnia  enim  signa  quae  nostri  scriptores  pri- 
maria appellari  solent,  non  satis  accurate  a 


* Vide  Girtanner.  Vol.  II.  p 3.  Marcellus  Cumanus 
scripsit  anno  1495. 
t Apud  Lui  sinum.  Vol.  I. 

priscis  auctoribus  depinguntur ; exinde  colli- 
gere liceat,  secondaria,  ut  apud  nos  dicuntur, 
symptomata  tam  cito  secuta  esse  quod  aegri 
internosci  potuerint.  Praeterea  vitia  Geni- 
talium non  semper  inter  prima  signa  hujus 
mali  adfuisse  videntur.  Quinetiam  ex  unani- 
mis testimoniis  satis  liquet  Syphilidem  quando 
primum  in  Europa  visa  esset  longe  diversam 
fuisse  ab  aegritudine  his  temporibus  eodem 
nomine  designata.  Nec  obliviscendum  esse 
censeo  pestim  hanc  atrocissimam  quando  apud 
Canadenses  ab  Europaeis  invecta  esset  novam 
formam  induisse.  Symptomata  Syphilidis  Ca- 
nadensis  clare  depixit  Swediaur,  cujus  scrip- 
tis quaedam  excerpere  liceat : “ Ce  qu’il  y a de 
“ plus  remarquable  dans  cette  maladie,  c’est 
“ qu’elle  attaque  rarement  les  parties  de  la  ge- 
“ neratioD,  et  qu’on  peut  la  contracter  sans  au- 
‘c  cune  cohabitation  avec  les  personnes  qui  en 
“ sont  infectus.”  Ex  his  satis  apparet,  mea 
quidem  sententia,  argumenta  illorum,  qui  dis- 
crepantiae morbi  Americani  a Lue  Europaena 
nituntur  parum  auctoritatis  habere. 

Franciscus  Guiccardinus,  civis  .Florenti- 
nus, in  Historia  sui  temporis,  Italice  scripto,  sum- 
ma diligentia  narrat  quaecumque  in  Italia  suo 
tempore  contigere  ab  anno  1494  ad  annum  1532. 
Is  autem  dicit  Luem  Veneriam  passim  Galli- 
cam appellari  et  sic  pergit : ‘ Verum  aequum 
“ est  hanc  ignominiam  e Gallico  nomine  re- 
“ movere  nam  constat  hanc  Luem  ex  Hispa- 
“ nia  in  Neapolem  importatam  fuisse.  Nec  ta- 
“ men  ejus  gentis  fuit  propria,  sed  eo  quoque 
“ ex  illis  Insulis  allata  R.  P.  Jo annes  Bap- 
tista du  Tertri  ex  ordine  Fratrum  Praedicato- 
rum in  Insulis  Antillis  diu  commoratus  est. 
Hic  autem  asseveravit.  “ Harum  Insularum 
“ indigenis  turpem  eum  morbum,  quasi  haere- 
“ ditarium  esse*’ — et  mox  addit : — “ se ' novis- 

b. 

“ sime  certissima  scientia  militis  Hispanos,  qui 
“ cum  Christophero  Columbo  in  Hispaniam 
“ inde  rediere,  primo  itinere,  ab  indigenis  hunc 
“ morbum  contraxisse,  quem  Neapolim  tradux- 
“ 6re,  unde  contagium  ad  Gallos  propagatum 
“ fnit  et  hinc  in  universam  Europam  dissemi- 
“ natum  — Nos  haec  pauca  selegimus  ex  His- 
toricis, qui  de  prima  LuisVeiiereae  origine,  tan- 

quam  de  re  sibi  apprime  cognita,  occulate  tes- 
timonium dicunt.  Sed  plurima  non  possu- 
mus citare  ne  in  immensam  molem  crescat 
nostrum  opusculum. 

At  vero  ea  Lues,  quantumvis  celeri  passu 
propagata  videatur,  ab  Hispania,  Italia  et  Gal- 
lia, ubi  prima  fuere  nascentis  morbi  incunabula 
ad  caeteras  Europae  oras  progressu  gradario 
diffundebatur,  atque  ita  in  variis  regionibus, 
quo  a primaria  morbi  fomite  remotiores  erant, 
eo  tardius  saviit.  Id  sane  circa  annum  1632, 
de  Saxonia  superiore  etiam  tum  testabatur 
Sennertus,  qui  postquam  retulit  Capivacum 
in  Italia  e soluis  Gallicae  Luis  curatione  ultra 
decem  et  octo  millia  coronatorum  lucratum  esse 
ingenue  fatetur : — “ Se  a 34  annis,  quibus 
“ Witterbergae  nec  benedictum  divina  sine 
“ lucro  medicinam  faciebat,  non  tot  coronatos, 
“ quot  Cupivacus  eorum  millia,  lucratum  esse 
“ ex  hujus  morbi  curatione,  ob  eorum,  qui  hoc 
“ morbo  laborent,  hoc  loco  penuriam.” 

Caeterum,  quo  tempore  morbosum  Luis  Ve- 

neriae  seminium  ab  Hispania  Italiam  et  Gal- 
liam, et  hinc  caetera  Europae  regna  contagione 
pervadebat,  eodem  quoque  ab  Europa  in  Asiae 
et  Africae  oras,  quae  mari  Mediterraneo  adja- 
cent, contagione  simili  prorupisse  certum  est, 
quod  gemina  via  factum  credimus. 

Primo,  quidam  e Mahumetanorum  et  Ju- 
daeorum exulibus,  qui  temporibus  illis  Hispa- 
nia cederejussi  sunt  aFERDiNANDO  et  Isabel- 
la  post  occupatum  regnum  Granatense,  in 
Africam  profugerunt,  et  ibi  Luem  Veneream 
secum  detulere,  quam  in  Hispania  ante  con- 
traxerant. Qua  de  re  luculentum  testem  ha- 
bemus Jo annem  Leonis,  Mahumetanum, 
Granatae  natum,  qui  cum  caeteris  exui  Fessum 
in  Mauritania  petiit,  ubi  litteris  Arabicis 
operam  dedit,  sed  qui  dein  a Piratis  captus  et 
Leoni  X.Pontifico  Maximo,  dono  datus  Chris- 
tianam religionem  amplexus  est.  Is  autem  in 
descriptione  Africae  quam  Romae  Arabici 
scripsit,  sic  ait : “ * Hujus  mali  ne  nomen 


* Vide  GuiNEB,Scrip  torcs  de  Morbo  Gallico. 
C 

“ quidem  ipsis  Africanis  notum  erat  ante  ea 
“ tempora  quamHispaniarum  rexFERDiNAN- 
<e  dus  Judaeos  omnes,  (et  Mahumetanos)  ex 
“ Hispania  profligasset,  qui  ubi  in  patriam  jam 
“ rediissent,  coeperunt  miseri  quidem  et  sce- 
“ leratissimi  iEthiopes,  cum  illorum  muliebri- 
“ bus  liabere  commercium,  ac  sic  tandem  ve- 
“ lut  per  manus  pestis  haec  per  totam  se 
“ sparsit  regionem  ita  ut  vix  sit  famiba,  quae 
“ ab  hoc  malo  remansit  libera.  Id  autem  sibi 
“ firmissimi  atque  indubitati  persuaserunt 
“ ex  Hispania  ad  illos  transmigrasse,  quamob- 
“ rem  et  illi  morbo  ab  Hispania  malum  His- 
“ panicum  (ne  nomine  destitueretur)  indider- 
“ unt.  Tuneti  vero,  quemadmodum  et  per 
“ totam  Italiam  Morbus  Gallicus  dicitur  ; 

“ Idem  nomen  in  JEgypto  et  Syria  adscribi- 
“ tur,  unde  male  imprecantis  proverbium  te 
“ morbus  male  perdat  Gallicus.5’ 

Deinde,  vero,  mercatores  nautaeque  qui  ab 
Italiae,  Galliae,  aut  Hispaniae  portubus  ad 
Asiae  aut  Africae  portus,  merces  quotidie  utrb 
citroque  convehebant,  mercem  pessimam,  Luem 

Veneream  scilicet,  una  simul  convexere,  quae 
dein  ab  oris  mari  Mediterranei  proximis  ad 
interiores  tractus  sensim  traducta  fuit.  Sed 
neque  hic  substitit  contages  ab  Europaeis  dif- 
fusa, sed  latius  disseminata  irrepsit  in  remotis- 
simas Asiae  plagas,  iteratisque  navigationibus 
ad  Indias  Orientales  penetravit. 

Sed  ab  aliis  objicitur  Hispanos,  qui  Colum-  ^ 
bum  comitati  sunt,  propter  eorum  paucitatem 

minimi  ad  morbum  tam  late  ac  celeriter  spar- 

/ 

gendum  sufficere.  Mira  enim  velocitate  per 
totam  Europam  Syphilis  est  progressa.  Ve- 
rum profecto  si  ad  ea  quibus  crevit  morbus 
respiciamus,  mirari  desinemus.  Tunc  tempor- 
is, nullius  contagii  timor  concubitum  promis- 
cuum inhibuit ; morbus  quoque  ut  ab  innu- 
meris testimoniis  patet,  adeo  vehemens  fuit, 
ut  mille  modis  praeter  coitum  communicare- 
tur. Hic  vero  rem  supra  commemoratum 
adjiciamus. 

Ex  his  omnibus  satis  apparet  illos  viros 
qui  novum  orbem  primum  adiere,  Luem  Ve- 

neream  abhinc  reportasse.  Restat  ut  pau- 
ca argumenta  adducamus  quae  probent  hunc 
morbum  tum  primum  in  Europam  induc- 
tum fuisse  et  nullum  talem  inter  antiquos 
extitisse.  E silentio  medicorum,  qui  ab  Hip- 
pocratis aevo,  hoc  est  a primis  medicinae  in- 
cunabulis apud  Graecos  Romanosque  floruere, 
et  in  quorum  scriptis  ne  verbum  quidem  le- 
gere est  quod  hoc  morbo  possit  ulla  ratione 
congruere : e silentio  etiam  Historicorum  ve- 
terum, qui  neminem  morbo  ex  Venere  con- 
tracto affectum  fuisse  memorant, licet  vagra  stu- 
pra et  flagitia  plurima  imperatorum,  regum 
et  aliorum  passim  referunt,  credibile  est  nul- 
lum morbum  Syphilide  similem  inter  suos  coae- 
taneos observatum  fuisse.  Demum  e silentio 
poetarum  argumentum  validissimum  dedu- 
cendum arbitramur.  Anne  putandum  est,  ut 
Horatius,  Persius,  Juvenalis,  qui  tam  ob- 
scena saepe  proferunt,  qui  tot  convitia,  tot  im- 
pudicitias passim  congerunt, aut  Catullum  et 
Martialem,  qui  de  rebus  Venereis  tot  dicteria 
in  omnes  jaciunt,  in  hac  una  re  modestiam  so- 
lum servassent  et  cum  de  levioribus  et  rariori- 

bus  morbis  multa  habent,  hunc  immanissimum 
et  communissimum  affectum  quasi  e compacto 
siluissent?  Nequaquam  profecto:  Sed  inde 
colligendum  est,  Syphilidem  quae  posteriorum 
aetate  viguit,  incognitum  fuisse  priorum  aevo, 
qui  alioquin  nunquam  abstinere  potuissent  a 
prurigine  multa  in  libidinosis  jocandi,  tum  de 
natura,  tum  de  causa  morbi  quem  nequitiis 
sibi  comparavissent. 

Quamobrem  mihi  satis  videtur,  Luem  Ve- 
neream in  Europam  a Columbi  sociis  ab  Ame- 
rica redeuntibus  illatam  fuisse,  et  haec  opinio 
non  conjecturis  aut  indiciis  longe  quaesitis  sed 
historiarum  fide  manifestissime  liquet.  Talis 
erat  etiam  sententia  doctissimi  Robertson, 
qui  conatum  Doctoris  Sanchez  ad  contrariam 
opinionem  probandum  diligentissime  perscru- 
taverat. Sic  enim  facunde  ille  disertus  histo- 
ricus. “ One  dreadful  malady,  the  severest 
“ scourge,  with  which,  in  this  life,  offended 

* Vide  Robehtson1s  History  of  America,  Book  IV.  p. 
544-5,  and  Note. 

“ Heaven  chastens  tlie  indulgence  of  criminal 
“ desire,  seems  to  have  been  peculiar  to  the 
“ Americans.  By  communicating  it  to  their 
“ conquerors,  they  have  not  only  amply  aveng- 
“ ed  their  own  wrongs,  but,  by  adding  this  ca- 
“ lamity  to  those  which  formerly  embittered 
“ human  life,  they  have,  perhaps,  more  than 
“ counterbalanced  all  the  benefits  which  Eu- 
“ rope  has  derived  from  the  discovery  of  the 
“ New  World.  This  distemper,  from  the 
“ country  in  which  it  first  raged,  or  from  the 
“ people  by  wliom  it  is  supposed  to  have  been 
“ spread  over  Europe,  has  been  sometimes  cal- 
“ led  the  Neapolitan,  sometimes  the  French 
“ disease.  At  its  first  appearance,  the  infec- 
‘e  tion  was  so  malignant,  its  symptoms  so  vio- 
“ lent,  its  operation  so  rapid  and  fatal,  as  to 
<c  baifle  all  the  efforts  of  medical  skill.  Asto- 
“ nishment  and  terror  accompanied  this  un- 
“ known  affliction  in  its  progress,  and  men  be- 
“ gan  to  dread  the  extinction  of  the  human 
“ race  by  such  a cruel  visitation.  Experience, 
“ and  the  ingenuity  of  Phvsicians,  gradually 
“ discovered  remedies  of  such  vii’tue  as  to  cure 

“ or  mitigate  the  evil.  During  the  course  of 
“ two  centuries  and  a half,  its  virulence  seems 
« to  lia  ve  abated  considerably.  At  length,  in 
“ the  same  manner  vvith  the  leprosy,  which 
“ raged  in  Europe  for  some  centuries,  it  may 
“ waste  its  force  and  disappear,  and,  in  some 
“ happier  age,  this  Western  infection,  like  that 
“ from  the  East,  may  be  known  only  by  des- 
“ cription.” 

Sunt  multi  medici  nostri  temporis,  qui  quam- 
vis negant  Syphilidem  inter  antiquos  notum 
fuisse,  volunt  tamen  quosdam  morbos  ei  simi- 
les semper  extitisse.  Sed  mihi  videtur  hujus 
morbi  symptomata,  vel  iis  similia,  licet  singu- 
latim  se  monstravissent,  nunquam  in  ullo  re- 
gulari cursu  apparuisse,  ut  in  Syphilide  vel  in 
morbis  Syphiloideis.  Et  haec  satis  apparent  e 
descriptione  morborum  genitalium  quam  Cel- 
sus suppeditavit.  Quamvis  enim  apud  illum 
nos  de  ulceribus  has  partes  afficientibus  mul- 
ta invenimus,  haec  tamen  omnia  e causis  or- 
dinariis originem  ducere  opinor.  Quare  mor- 
bos, quos  nostri  medici  Syphiloideos  vocant, 

Syphilidis  reliquias  esse  statuo.  Et  haec  o- 
pinio  eo  facilius  credenda  est,  quia  natura  Sy- 
philidis semper  vald&  mutabilis  est,  et  indies 
se  mitiorem  exhibet. 

Quae  cum  ita  sint,  nulla  apud  me  dubitatio 
relinquitur,  forsan  apud  alios  idem  affirmari 
ausim.  Syphilidem  in  America  Australi  esse 
ortam,  et  inde  velut  a fonte  quodam  derivatam 
in  regiones  populumque  Europae  defluxisse. 
Restat  vero  ut  erroribus  quos  humana  natura 
parum  cavit  veniam  rogem,  et  quae  hoc  brevi 
opusculo  argumenta  adduci  neglexi,  ea  in- 
genii potius  culpa  quam  laboris  et  diligentiae 
inopia  ommissa  velim  censeri. 


FINIS. 


